தஞ்சாவூர் மன்னார்குடி சாலையில் உள்ளது வடுவூர். விளையாட்டுக்குப் புகழ் பெற்ற இந்த ஊரில் 316 ஏக்கர் பரப்பளவு கொண்ட பிரமாண்ட ஏரி உள்ளது. இந்த ஏரி பறவைகள் சரணாலயமாகவும் விளங்கி வருகிறது. இத்தகைய சிறப்பு வாய்ந்த ஏரியைக் காப்பதற்காக வடுவூரைச் சேர்ந்த இளைஞர்கள் ஒன்றாக இணைந்து வடுவூர் நண்பர்கள் குழு என்ற பெயரில் பல முயற்சிகளை செய்து வருகிறார்கள். அவர்களிடம் பேசினோம்.